[{"text_idx": "#000000", "text": "Llafur yn dewis arweinydd newydd"}, {"text_idx": "#000002", "text": "Fe fydd Llafur yn datgan nes ymlaen y bore 'ma pwy yw arweinydd newydd y blaid, gyda'r disgwyl taw'r AS adain-chwith Jeremy Corbyn fydd yn fuddugol."}, {"text_idx": "#000003", "text": "Wedi 'mond casglu digon o enwebiadau ar y funud olaf a gweld nifer yn wfftio'i obeithion, mae Mr Corbyn wedi troi'n geffyl blaen dros yr haf, gan ddenu tyrfaoedd sylweddol i wrando ar ei areithiau."}, {"text_idx": "#000004", "text": "Eisoes mae'r Ceidwadwyr wedi ceisio bychanu'i agenda polisi - sy'n cynnwys ail-wladoli'r rheilffyrdd - ac awgrymu y byddai'n \"fygythiad\" i ddiogelwch y wlad."}, {"text_idx": "#000007", "text": "Gydag etholiadau'r Cynulliad ar y gorwel fis Mai, mae'r blaid yng Nghymru yn gwylio'r canlyniad yn ofalus."}, {"text_idx": "#000009", "text": "Yn gynharach yn yr haf disgrifiodd Mr Jones Mr Corbyn fel \"dewis anarferol\" - er nad yw e wedi datgan cefnogaeth i unrhyw ymgeisydd."}, {"text_idx": "#000011", "text": "Dywedodd Mr Davies, sy'n cefnogi Andy Burnham: \"Dwi'n credu fod Jeremy Corbyn yn mynd i ennill ac fe fydd rhaid i ni symud ymlaen. Does dim pwynt i bobl fel finnau sy' wedi cefnogi ymgeiswyr eraill bryderi a becso yngly\u0302n a\u0302'r canlyniad."}, {"text_idx": "#000012", "text": "\"Mae ganddo fe fandad, wedi ennill yn glir - os yw hynny'n digwydd - ac fe fydd yn rhaid i ni dderbyn ei fod e wedi ennill ac mae'n rhaid i ni symud ymlaen."}, {"text_idx": "#000013", "text": "\"Mae'n rhaid i ni greu rhywbeth sy'n wrthblaid i'r blaid Geidwadol.\""}, {"text_idx": "#000014", "text": "Ychwanegodd ei fod e \"ddim yn derbyn fod gennym ni ddim gobaith\"."}, {"text_idx": "#000016", "text": "Ond dywedodd: \"Fe fydd 'na ymosodiadau arno yn y cyfryngau; fe fyddan nhw'n ceisio ail-wneud yr hyn wnaethon nhw i Michael Foot ers llawer dydd."}, {"text_idx": "#000017", "text": "\"Ond dwi'n meddwl y bydd e'n rhywun y bydd pobol yn dweud, wel er gwaethaf hynny dyma rywun sy'n onest ac sy'n siarad ein hiaith ni, a dwi'n meddwl y galle fe'n sicr fod yn Brif Weinidog.\""}, {"text_idx": "#000018", "text": "Mae rhai ASau yn poeni y bydd rhai o sylwadau blaenorol Mr Corbyn yn creu trafferthion - fe fuodd yn feirniadol o NATO ac mae wedi awgrymu peidio ag adnewyddu'r system amddiffyn niwclear Trident."}, {"text_idx": "#000019", "text": "\"Dwi'n anghytuno a\u0302 Jeremy ar bolisi tramor a pholisi amddiffyn,\" meddai AS Pen-y-bont Madeleine Moon. \"Mae hyn yn sgwrs fydd rhaid i ni ei chael, a dwi'n credu y bydd hi'n sgwrs anodd.\""}, {"text_idx": "#000023", "text": "Llywodraeth wedi gwneud 'smonach' o gynllun amaeth"}, {"text_idx": "#000029", "text": "Pump o adeiladau mwya' rhyfeddol Cymru"}, {"text_idx": "#000031", "text": "Ateb y Galw: Lewis Owen"}]